पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से मौतों का सिलसिला जारी है। मंगलवार को भी 6 कोरोना संक्रमितों की मौत हो गई और 63 नए पॉजिटिव केस आए। जिले में अब तक 140 मौतें हो चुकी हैं और 8132 कोरोना संक्रमित मिल चुके हैं। चिंता की बात ये है कि पिछले 4 दिन में ही 760 केस मिल चुके हैं और 29 की जान चली गई। जिनमें से 24 मौतें सिविल अस्पताल में हुई हैं। जिला अस्पताल में ही अब भी 108 संक्रमितों का इलाज चल रहा है। जिनमें से 80 से ज्यादा ऑक्सीजन पर हैं और कई की हालत गंभीर बनी हुई है। सिग्नस और शाह प्राइवेट अस्पतालों का भी यही हाल है।
मार्च में जिले में पॉजिटिविटी रेट 2.52 था जो अब बढ़कर 3.94 प्रतिशत हो गया है। वहीं रिकवरी रेट अब तेजी से गिर रहा है। मार्च महीने में रिकवरी रेट करीब 98 प्रतिशत था जो अब 85 प्रतिशत पर आ गया है। वहीं मौतें बढ़ने से मृत्यु दर में वृद्धि हुई है। मार्च महीने में मृत्यु दर 1.31 प्रतिशत थी जो अब बढ़कर 1.72 प्रतिशत हो गई है।
सक्रमण बढ़ने से गंभीर मरीजों की संख्या बढ़ रही है और यही कारण है कि अब रोजाना मौतें हो रही है। लोग गाइडलाइंस की पालना करते हुए घरों में रहें और लक्षण दिखने पर तुरंत जांच करवाएं, ताकि समय पर उपचार हो सके।
डाॅ. ओमप्रकाश, सिविल सर्जन, कैथल।
मंगलवार को इनकी हुई मौत
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva awa_Deva zho_Hant eng_Latn